Alexander von Bunge

Alexander Georg von Bunge () (naskiĝis , mortis ) estis rusa botanikisto. Li estas plej memorata pro sciencaj ekspedicioj al Azio kaj precipe al Siberio.

 Biografio 
Bunge naskiĝis kiel filo de familio kiu apartenis al la germana malplimulto en cara Rusio. Lia patro Andreas Theodor estis la filo de Georg Friedrich Bunge, apotekisto kiu elmigris de Orienta Prusio ĝis Rusio en la 18-a jarcento. Li studis medicinon ĉe la Universitato de Dorpat, poste deĵorante kiel profesoro pri botaniko en Kazan. En 1835, li revenis al Dorpat, kie li instruis klasojn pri botaniko ĝis 1867. Ĉi tie, li konservis kontakton kun Diederich Franz Leonhard von Schlechtendal, botanikisto ĉe la Universitato de Halle, per korespondado, per artikoloj publikigitaj en la revuo "Linnaea" kaj tra la interŝanĝo de herbario-specimenoj.Alexander von Bunge (1803–1890), a prominent researcher of Mongolian flora  Martin-Luther-University Halle-Wittenberg | Schlechtendalia P-ISSN 1436-2317 E-ISSN 2195-9889 Li restis en Dorpat ĝis 1881, pasigante siajn pli postajn jarojn tie farante enketojn pri flaŭro de Estonio.JN Nutrition Biography of Gustav B. von Bunge

En 1826 kun Carl Friedrich von Ledebour kaj Carl Anton von Meyer, li komencis gravan sciencan ekspedicion al la Kirgiza Stepo kaj Altajo.CRC world dictionary of plant names. 1. A – C by Umberto QuattrocchiJSTOR Global Plants Bunge, Alexander Andrejewitsch (Aleksandr Andreevic (Aleksandrovic) von (1803–1890)) En 1830-1831, li vojaĝis al Pekino tra Siberio, tra kiu li faris ampleksan esploradon de la flaŭro de Mongolio. Sekvante siajn esplorojn en Ĉinio, li revenis al montaro Altajo, kie li faris studojn de la orienta parto de la regiono (1832). En 1857–1858 li partoprenis sciencan ekspedicion al Ĥorasano kaj Afganio.

Li estis la patro de fiziologo Gustav von Bunge (1844-1920) kaj de Alexander von Bunge (1851-1930), esploristo kaj zoologo.Encyclopedia of the Arctic by Mark Nuttall Lia pli maljuna frato, Friedrich Georg von Bunge (1802-1897), estis jurhistoriisto.

 Memorigo 
Taksonoj
Genro Bungea (familio Orobanchaceae, antaŭe membro de la familio Scrophulariaceae).
Pulsatilla bungeana el genro Pulsatilla
Euonymus bungeanus el genro Euonymus
Allium bungei el genro Allium
Pinus bungeana el genro Pinus.Encyclopedia of Stanford Trees, Shrubs, and Vines PINACEAE
Fraxinus bungeana el genro Fraxinus
Clerodendrum bungei el genro Clerodendrum
Catalpa bungei el genro Catalpa.Manchurian Catalpa  Catalpa bungei by Richard T. Olsen and Joseph H. Kirkbride, Jr.
Girgensohnia bungeana el genro Girgensohnia
Iris bungei el genro Iris

Lokoj
 Alfrapa kratero sur Marso estis nomita laŭ li.

 Elektita verkaro 
 Flora Altaica; scripsit Carolus Fridericus a Ledebour, adiutoribus Car. Ant. Meyer et Al. a Bunge. (1829–1833)
 Enumeratio plantarum quas in China boreali collegit Dr. Al. Bunge. Anno 1831. (1832)
 Plantarum mongolica-chinensium decas fine. (1835)
 Alexandri Lehmann reliquiae botanicae; sive, Enumeratio plantarum in itinere per deserta Asiae Mediae ab A. Lehmann annis 1839–1842 collectarum. Scripsit Al. Bunge. (1847)
 Beitrag zur Kenntniss der Flor Russlands und der Steppen Central-Asiens, (1851) – Contribution to the knowledge of flora native to Russia and the steppes of Central Asia. (online)
 Plantas Abichianas in itineribus per Caucasum regionesque Transcaucasicas collectas, enumeravit A. Bunge. (1858)
 Generis Astragali species gerontogeae. (1868–1869).
 Labiatae persicae, (1873).Biodiversity Heritage Library (bibliography)

 Referencoj 

 Eksteraj ligiloj 

 Bunge, Alexander von, 1803-1890 ĉe Biodiversity Heritage Library

 Fonto 

Kategorio:Esploristoj de Siberio
Kategorio:Germanaj botanikistoj
Kategorio:Germanaj zoologoj
Kategorio:Rusiaj sciencistoj